**Δελτίο Τύπου**

Tην Τετάρτη 30 Μαΐου 2018 και ώρα 7.00 μ.μ. στην αίθουσα συνεδριάσεων του Διοικητικού Συμβουλίου του Επιμελητηρίου Άρτας, πραγματοποιήθηκε ενημερωτική εκδήλωση - συζήτηση με θέμα: «**Θεσμός Μαθητείας αποφοίτων Επαγγελματικών Λυκείων**» και κύριο ομιλητή τον κ. **Χρήστο Μπέλλο** Υπεύθυνο Μαθητείας στην Περιφερειακή Διεύθυνση Εκπαίδευσης Ηπείρου (Ο.Υ.Μ. Ηπείρου).

Συνδιοργανωτές της ενημερωτικής εκδήλωσης – συζήτησης ήταν η Δ.Δ.Ε. Άρτας, μαζί με το Επιμελητήριο Άρτας.

Σημαντικό ρόλο για την πραγματοποίηση της ενημερωτικής εκδήλωσης-συζήτησης είχαν τα 1ο ΕΠΑ.Λ. Άρτας, Εσπερινό ΕΠΑ.Λ. Άρτας και το 1ο Ε.Κ. Άρτας.

Στόχος της συνάντησης ήταν η ενημέρωση για το θεσμό της Μαθητείας, τις ειδικότητες που λειτουργούν στα ΕΠΑ.Λ. του νομού, αλλά και η υποστήριξη του θεσμού, μέσω της απορρόφησης μαθητών στις επιχειρήσεις σας για μαθητεία (πρακτική άσκηση).

Παρόντες στην ενημερωτική συνάντηση ήταν οι :

**Από τη Δ.Δ.Ε. Άρτας** ο **κ. Γεωργογιάννης Ιωάννης**  - Διευθυντής Διεύθυνσης Δευτεροβάθμιας Εκπαίδευσης Ν. Άρτας, ο **κ. Ζαχαρέλος Ιωάννης** – Προϊστάμενος Εκπαιδευτικών Θεμάτων Δ.Δ.Ε. Άρτας.

**Από τη ΠΕ.ΔΙ.ΕΚ. Ηπείρου ο κ. Μπέλλος Χρήστος** – Υπεύθυνος Μαθητείας Περιφερειακής Διεύθυνσης Εκπαίδευσης Ηπείρου

**Από το 1ο ΕΠΑ.Λ. Άρτας** ο **κ. Ψωμάς Θεόδωρος** – Διευθυντής Επαγγελματικού Λυκείου Άρτας, η **κα Παντού Ελένη** – Υποδιευθύντρια Επαγγελματικού Λυκείου Άρτας και η **κα** **Κώστα Βασιλική** – Υποδιευθύντρια Επαγγελματικού Λυκείου Άρτας.

**Από το Εσπερινό ΕΠΑ.Λ. Άρτας** ο **κ. Μπαρδάκας Θεοφάνης** – Διευθυντής Εσπερινού Επαγγελματικού Λυκείου Άρτας.

**Από το 1ο Ε.Κ. Άρτας** ο **κ. Ευαγγέλου Δημήτριος** – Διευθυντής Εργαστηριακού Κέντρου Άρτας.

Συντονιστής της ενημερωτικής εκδήλωσης-συνάντησης ήταν ο **κ. Καψάσκης Ιωάννης** – Υπεύθυνος Επικοινωνίας Επαγγελματικής Εκπαίδευσης Δ.Δ.Ε. Άρτας.

Στο άμεσο μέλλον θα ακολουθήσουν και άλλες εκδηλώσεις για την ενημέρωση, προβολή και υποστήριξη του θεσμού της Μαθητείας των αποφοίτων ΕΠΑ.Λ. και γενικότερα της Επαγγελματικής Εκπαίδευσης στο νομό.